Jaunius Vylius

Jaunius Jonas Vylius (g. 1933 m. sausio 6 d. Kaune)Kraštotyrininkai - Vylius Jaunius Jonas. noriuzinoti.lt. Nuoroda tikrinta 2025-10-23. – Lietuvos etnografas, lietuvių tautosakos rinkėjas, kanklininkas, kankliavimo mokytojas. 

 Biografija 
Jaunius Vylius gimė 1933 m. Kaune. Jis buvo antras vaikas karo lakūno Igno Vyliaus ir Vytauto Didžiojo universiteto Teologijos-Filosofijos fakulteto studentės Petronėlės Ščiukaitės šeimoje.TAUTOSAKOS RINKĖJO JAUNIAUS VYLIAUS ASMENYBĖ IR VEIKLA Rasa Gražytė – Bernotienė, 2016 m., Kaunas, Vytauto Didžiojo universitetas. psl. Nuoroda tikrinta 2021-05-24.

Kaune baigė pradžios mokyklą, įstojo į gimnaziją. Vėliau su šeima persikėlė į Tursučių kaimą (Marijampolės raj.), trejus mokėsi Šunskų progimnazijoje. Iki pilnametystės teko pakeisti dešimtį skirtingų gyvenamųjų vietų.

Besimokydamas buvo šokių muzikantu įvairiose vietovėse, grojo akordeonu. Po to trejus metus atliko karinę tarnybą. 1956 m. pradėjo dirbti kultūros skyriaus inspektoriumi buhalteriu. Tačiau dėl nesutarimų su tarybine valdžia 1961 m. darbą turėjo palikti. Nuo 1962 m. kurį laiką dirbo kultūros namų orkestro vadovu. Tais pačiais metais, sesers paragintas, pradėjo neakivaizdiniu būdu mokytis Vilniaus aukštesniojoje J.Talat-Kelpšos mokykloje akordeono specialybę. 1962 m. vasarą užrašė pirmuosius tautosakos kūrinius. Tačiau, vėl neįtikus valdžiai, studijas (likus vieneriems metams) ir darbą 1964 m. turėjo mesti.

Vėliau meno saviveiklos vadovu dirbo Marijampolės baldų fabrike, grūdų produktų kombinate bei bandomajame medienos gaminių kombinate Kazlų Rūdoje (1979–1999 m.).

Trumpam tapo Antupių kaimo kultūros namų meno vadovu. Antupiuose statė pjeses, rašė švenčių scenarijus, parengė pirmą etnografinę programą. Tačiau uždarius kultūros namus vėl turėjo ieškoti naujo darbo.

1979 m. (iki 1988 m.) pradėjo dirbti Prienų rajono Skriaudžių ansamblio „Kanklės“ vadovu. Ten išmoko groti suvalkietiškomis kanklėmis, pradėjo mokyti kitus.

1990 m. pradėjo dirbti tautosakininku Marijampolės kraštotyros muziejuje ir ten dirbo iki 2015 m. 1992 m. J.Vylius jame įkūrė kanklininkų būrelį „Marijampolės kanklinykai“. 1996 m. įkūrė grojimo kanklėmis mokyklėlę.

Surinko ir užrašė 5589 tautosakos vienetus: dainas, pasakas, ratelius, sakmes, smulkiosios tautosakos kūrinius, papročius ir kt.Jaunius Vylius: tautos žodžio ir kanklių muzikos tarnystėje. Mūsų savaitė.lt. Nuoroda tikrinta 2021-05-24.

 Apdovanojimai 
 2007 m. Jauniui Vyliui, už tradicinės kultūros puoselėjimą, įteiktos Lietuvos Respublikos kultūros
ministerijos, Marijampolės apskrities administracijos bei Lietuvių literatūros ir tautosakos instituto premijos.

 Bibliografija 
Autorinės knygos:
 „Vincas Šlekys“ (1995 m.)
 „Dvidešimt „Sūduonios“ metų“ (1999 m.)
 „Skambinkime suvalkiečių kanklėmis“ (2000 m.). Kanklių muzikos vadovėlis. 2010 m. išleistas pataisytas ir papildytas leidimas.

 Tautosakos rinkiniai 
miniatiūra|Rinktinė „Paklausykit manę, jauno bernelio“. Išleista 2017 m.

Nuo 1981 iki 2013 m. Vylius rinko tautosaką. Vykdavo pas senuosius pateikėjus, įrašydavo jų pasakojimus dainas ir kt. Vėliau visa tai užrašydavo žodžiais ir natomis. Tautosakos rinkiniai:

 „Vai, tu rugeli“ (2003 m.)
 „Iškasiu šulinėlį“ (2004 m.)
 „Išsirpo vasarėlė“ (2005 m.)
 „Pranui Puskunigiui – 145“ (2005 m.)
 „Šimtas ir vienas“ (2005 m.). ratelių, šokių ir žaidimų rinktinė.
 „Suvalkiečių tautosaka“ (2007 m.) Jurgio Dovydaičio tautosakos knyga
 „Triobiškių dainos“ (2009 m.) – tautosakos rinkinys (parengtas bendradarbiaujant su Marijampolės P. Kriaučiūno viešąja biblioteka).
 „Paklausykit manę, jauno bernelio“ (2017 m.)
 „Kankliavimas Suvalkijoje“ (2017 m.)
 „Kapsų dainos“. Vienoje rinktinėje išleistos Vinco Šlekio tarpukariu užrašytos ir vėliau Vyliaus per du dešimtmečius iš archyvų surinktos  dainos.O jei ne Vincas Šlekys? (Istorijos kontekste). Suvalkietis.lt. Nuoroda tikrinta 2021-05-24.

 Šaltiniai 

Kategorija:Lietuvos kraštotyrininkai